**Problemformulering**

Et hvert akademisk arbeid starter med en problemformulering. Det er noe som du undrer deg over, noe som du vil undersøke nærmere og noe som du vil formidle til andre i en tekst (artikkel, rapport, avhandling etc.)

En god problemformulering er:

* Faglig interessant for deg og andre
* Kort og presis
* Viser klart hva som er hovedproblemstilling og underproblemstilling

### Endring av problemformuleringen

Problemformuleringen er ikke gitt på forhånd. Den blir klarere etter hvert som du jobber med teksten din. Det er derfor viktig å gå tilbake til problemformuleringen og endre denne etter hvert som du får mer innsikt og forståelse rundt problemet.

### Avgrensning av problemformuleringen.

Dette er et aktuelt tema. Ofte starter man alt for bredt og definerer en problemformulering som man aldri klarer å løse. Derfor er det viktig å begrense problemformuleringen til noe som er overkommelig innenfor den tiden du har til rådighet.

### Start med å lage en foreløpig problemformulering

* Hvilke aspekt av faget ditt vil du virkelig finne mer ut om?
* Still et hovedspørsmål, som er sentralt for ditt emne
* Stilt evt. underspørsmål
* Bygg spørsmålene på noe som du undrer deg over
* Unngå spørsmål som kun kan besvares med ja eller nei

**Problemformuleringen skal være kort, maks 10 linjer.**

* Du kan eventuelt også konkretisere, hvordan (med hvilken fremgangsmåte/metode) du har tenkt deg å arbeide mot en endelig besvarelse.

### Innhold

Problemformuleringen forteller hvordan du vil arbeide med oppgaven

Du bruker ditt spørsmål som grunnlag for teksten. Teksten skal inneholde:

* Hva du vil **redegjøre for?**
* Hva du vil **analysere** eller **fortolke?**
* Hva du vil **vurdere?**
* Evt. om du vil **perspektivene** til andre sammenhenger

### Slik bruker du din problemformulering

* Din **tekst** skal hele tiden forholde seg til din problemformulering
* Dine **kilder** skal forholde seg til din problemformulering
* I konklusjonen skal du besvare spørsmålene i din problemformulering

Problemformuleringen er prosjektets og tekstens røde tråd: Opplysninger som ikke bidrar til å besvare de spørsmålene som du stiller i problemformuleringen, har ingen plass i prosjektet/teksten.

### Eksempel på en problemformulering

Hvilke faktorer forklarer populariteten til Pirate Bay? Hvilken utbredelse har nettstedet og hvordan endrer det folks musikkvaner? Videre vil jeg redegjøre for de etiske dilemmaene som nedlasting medfører og hvordan brukene forholder seg til dette.